ddrg/super_eurlex huggingface dataset:
Nenasprotovanje priglašeni koncentraciji

(Št. primera COMP/M.3612 – Henkel/Sovereign)

(2005/C 92/09)

(Besedilo velja za EGP)

Dne 22. decembra 2004 je Komisija odločila, da ne bo nasprotovala navedeni priglašeni koncentraciji, in jo razglaša za združljivo s skupnim trgom. Ta odločba je sprejeta v skladu s členom 6(1)(b) Uredbe Sveta (ES) št. 139/2004. Celotno besedilo te odločbe je na razpolago le v angleščini in bo objavljeno potem, ko bo očiščeno morebitnih poslovnih skrivnosti. Dostopno bo:

- na spletni strani Konkurenca portala Europa (http://europa.eu.int/comm/competition/mergers/cases/). Spletna stran vsebuje različne pripomočke za iskanje posameznih odločb o združitvah, vključno z indeksi podjetij, opravilnih številk primerov, datumov odločb ter področij.

- v elektronski obliki na spletni strani EUR-Lex pod dokumentno številko 32004M3612. EUR-Lex je spletni portal za evropsko pravo. (http://europa.eu.int/eur-lex/lex)

--------------------------------------------------
(6)

Vendar so se pojavile tri večje in delno nepredvidene okoliščine, ki pomembno vplivajo na vire držav članic in predstavljajo dodatne izzive zanje: pandemija COVID-19 je povzročila znatne zamude pri razvoju informacijske tehnologije v Avstriji, Belgiji, na Češkem, v Franciji, Grčiji, na Malti, Nizozemskem, v Romuniji in Španiji. Zaradi izstopa Združenega kraljestva iz Evropske unije in posledičnega povečanja števila carinskih deklaracij so morale Belgija, Francija, Litva, Nizozemska in Španija prerazporediti vire in prednostne naloge. Finančne posledice ruske invazije na Ukrajino za carinske dejavnosti sosednjih ali geografsko bližnjih držav so nadalje poslabšale razmere in zahtevale dodatna sredstva v Avstriji, Litvi in na Madžarskem. Zlasti težave z javnimi naročili in ponudbami ter proračunske in kadrovske težave, ki izhajajo iz navedenih okoliščin, so znatno vplivale na sposobnost držav članic, da spoštujejo roke, kot so navedli Avstrija, Ciper, Češka, Danska, Francija, Grčija, Litva, Luksemburg, Madžarska, Malta, Portugalska, Romunija, Španija in Švedska.
(7)

Nekatere države članice niso predlagale zadostnega števila območij in s tem niso izpolnile zahtev iz Direktive 92/43/EGS za nekatere habitatne tipe in vrste. Poleg tega je poznavanje obstoja in razširjenosti nekaterih naravnih habitatnih tipov iz Priloge I in nekaterih vrst iz Priloge II k Direktivi 92/43/EGS še vedno pomanjkljivo. Zato za navedene habitatne tipe in vrste ni mogoče sklepati, da je omrežje Natura 2000 dokončno oblikovano.
a.

Za dosego rezultatov v zvezi z vsesplošno uporabo kodeksa bodo potrebna različna prizadevanja na področju ozaveščanja. Namen dogodkov za ozaveščanje bo povečati ozaveščenost o širjenju balističnih izstrelkov in pomenu HCoC na področju vesolja, zagotoviti strokovnjakom platformo za neformalno izmenjavo o strateških vprašanjih in tako prispevati h krepitvi zaupanja med državami ter spodbujati cilje Unije glede vsesplošne uporabe kodeksa. Natančneje, Fundacija za strateške raziskave (v nadaljnjem besedilu: Fondation pour la recherche stratégique – FRS) bo organizirala: i. srečanja z uradniki iz petih izbranih držav nepodpisnic, ki kažejo morebitno zanimanje za pridružitev kodeksu. Cilj ozaveščanja bo medagencijsko sodelovanje na visoki ravni. Za zagotovitev kontinuitete in prilagojenih informacij bo skozi celoten projekt zagotovljeno nadaljnje spremljanje. Ta ciljno usmerjen pristop bo temeljil na povratnih informacijah, ki jih zagotovijo predsedujoči, ESZD, izvršni sekretariat in države članice EU, ter bo v največji možni meri podprl njihova prizadevanja. Sestankov se lahko udeležijo predsedujoči in predstavniki več držav članic EU in držav podpisnic, kakor je ustrezno; ii. največ pet regionalnih in/ali podregionalnih seminarjev v Latinski Ameriki in na Karibih, na Bližnjem vzhodu, v Afriki in jugovzhodni Aziji. Ti dogodki se izvedejo v tesnem sodelovanju z zadevnimi vladami gostiteljic in po potrebi ustreznimi akademskimi skupnostmi. Potekali bodo prednostno v korist držav nepodpisnic. Poseben poudarek bo namenjen sodelovanju držav podpisnic, ki so „vodilne v regiji“, da bi obravnavali prednostne naloge in perspektive z regionalnega vidika. Vključeni bodo regionalni strokovnjaki, predstavniki regionalnih organizacij, strokovnjaki FRS, uradniki EU in držav članic, predsedujoči in izvršni sekretariat; iii. pripravljena bosta dva videoposnetka, s katerima bo mogoče razširjati namenske informacij o kodeksu. Kot podporno orodje bosta služila za dejavnosti spodbujanja vsesplošne uporabe in se uporabljala na dogodkih za ozaveščanje, posredovana pa bosta tudi izvršnemu sekretariatu, predsedujočemu in državam podpisnicam prostovoljkam za diplomatske demarše o kodeksu; iv. dva spremljajoča dogodka, posvečena kodeksu, od tega eden ob robu zasedanja Prvega odbora Generalne skupščine ZN leta 2024 v New Yorku in eden ob robu drugega pomembnega večstranskega dogodka. Poleg tega bodo ob robu večstranskih dogodkov, kot je Generalna skupščina ZN, v podporo sodelovanju med predsedujočim, izvršnim sekretariatom in/ali državami članicami EU in ciljnimi državami nepodpisnicami organizirani diplomatski zajtrki ali kosila.
(14)

Lokalni cilji uspešnosti glede varnosti, ki jih je Nemčija predlagala glede učinkovitosti varnostnega upravljanja, razčlenjeni po ciljih varnostnega upravljanja in izraženi kot raven izvajanja, so: Nemčija Cilji glede učinkovitosti varnostnega upravljanja, izraženi kot raven izvajanja, ki sega od ravni A do ravni D Agencije Evropske unije za varnost v letalstvu (EASA) Zadevni izvajalec navigacijskih služb zračnega prometa Cilj varnostnega upravljanja 2022 2023 2024 Vseevropski cilji (2024) DFS Varnostna politika in cilji C C C C Obvladovanje varnostnega tveganja C D D D Zagotavljanje varnosti B C C C Spodbujanje varnosti C C C C Kultura varnosti C C C C
člen 1 se nadomesti z naslednjim:

„Člen 1

Posebni predstavnik Evropske unije

Mandat Terhi HAKALA kot posebne predstavnice Evropske unije (PPEU) za srednjo Azijo se podaljša do 28. februarja 2025. Svet lahko na podlagi ocene Političnega in varnostnega odbora (PVO) in na predlog visokega predstavnika Unije za zunanje zadeve in varnostno politiko (VP) odloči, da mandat PPEU predčasno preneha.“
1.

člen 3 se nadomesti z naslednjim: „Člen 3 Ukrepi na dodatnem območju z omejitvami 1. Premiki ovc in koz z dodatnega območja z omejitvami v namembni kraj zunaj navedenega dodatnega območja z omejitvami se dovolijo le, če jih odobri pristojni organ in če izpolnjujejo pogoje iz odstavkov 2 in 3. 2. Pristojni organ lahko odobri naslednje premike ovc in koz, ki se gojijo na dodatnem območju z omejitvami, zunaj navedenega območja na ozemlju Španije pod naslednjimi pogoji: (a) premiki ovc in koz neposredno v klavnico za takojšnji zakol; (b) premiki ovc in koz neposredno v obrat zunaj dodatnega območja z omejitvami pod naslednjimi pogoji: (i) živali, namenjene za premik, so bile v obratu izvora vsaj 30 dni pred datumom premika ali od rojstva, če so mlajše od 30 dni; (ii) ovce in koze morajo ostati v namembnem obratu najmanj 30 dni po prihodu, razen če se iz navedenega obrata prepeljejo neposredno v klavnico za takojšnji zakol; (iii) ovce in koze, namenjene za premik, morajo izpolnjevati eno od naslednjih zahtev: — ovce in koze v obratu izvora so bile v 48 urah pred natovarjanjem klinično pregledane in niso kazale kliničnih znakov ali lezij ovčjih in kozjih koz. ali — ovce in koze, namenjene za premik, izpolnjujejo vsa druga podobna jamstva za zdravstveno varstvo živali, ki temeljijo na ugodnem rezultatu ocene tveganja ukrepov proti širjenju ovčjih in kozjih koz, ki jih zahteva pristojni organ v kraju izvora. 3. Prevozna sredstva, ki se uporabljajo za premike ovc in koz: (a) izpolnjujejo zahteve iz člena 24(1) Delegirane uredbe (EU) 2020/687 (b) so očiščena in razkužena v skladu s členom 24(2) Delegirane uredbe (EU) 2020/687 pod kontrolo ali nadzorom pristojnega organa; (c) vključuje samo ovce in koze z enakim zdravstvenim statusom.“;
(10)

Brez poseganja v sprejetje direktive Evropskega parlamenta in Sveta o spremembi Direktive 2003/87/ES v zvezi s prispevkom letalstva k cilju Unije glede zmanjšanja emisij v celotnem gospodarstvu in ustreznim izvajanjem globalnega tržnega ukrepa naj bi bil ta sklep izključno začasen ukrep, ki se bo uporabljal le do izteka obdobja za prenos navedene direktive. V primeru, da se obdobje za prenos ne izteče do 30. novembra 2023 in ICAO ugotovi, da je SGF za emisije leta 2022 enak nič, bi morale države članice obvestiti operatorje zrakoplovov, da so njihove zahteve za poravnavo za leto 2022 enake nič. Če SGF za emisije leta 2022 ni nič, bi morala imeti Komisija po potrebi možnost, da predloži nov predlog za izračun teh zahtev za poravnavo in obvestilo o njih.
(1)

Cilja Evropskega sklada za prilagoditev globalizaciji za presežne delavce (ESPG) sta izkazovanje solidarnosti ter spodbujanje dostojne in trajnostne zaposlitve v Uniji z zagotavljanjem podpore delavcem, ki so bili odpuščeni, in samozaposlenim osebam, ki so prenehale opravljati dejavnost, v primeru velikih prestrukturiranj ter z nudenjem pomoči tem delavcem in samozaposlenim osebam, da se čim prej vrnejo v dostojno in trajnostno zaposlitev.
(e)

izrecno pooblaščajo Komisijo in Računsko sodišče, da izvajata revizije v obdobju, ko je makrofinančna pomoč Unije na voljo, in po njem, vključno z revizijami dokumentov in revizijami na kraju samem, kot so operativne ocene;
(1)

Direktiva (EU) 2018/2001 določa zahteve za nekatera goriva, in sicer pogonska biogoriva, druga tekoča biogoriva, biomasna goriva, tekoča in plinasta goriva iz obnovljivih virov nebiološkega izvora ter reciklirana ogljična goriva. Te zahteve zagotavljajo, da se lahko ta goriva pri doseganju ciljev iz navedene direktive upoštevajo le, če so trajnostno proizvedena in prihranijo znatne emisije toplogrednih plinov v primerjavi s fosilnimi gorivi. Člen 29 navedene direktive določa trajnostna merila in merila za prihranek emisij toplogrednih plinov za pogonska biogoriva, druga tekoča biogoriva in biomasna goriva. Poleg tega člen 26 Direktive in Delegirana uredba Komisije (EU) 2019/807 (2) določata merila za določitev: (i) katere surovine za pogonska biogoriva, druga tekoča biogoriva ali biomasna goriva imajo visoko tveganje za posredno spremembo rabe zemljišč in (ii) za katera pogonska biogoriva, druga tekoča biogoriva ali biomasna goriva z visokim tveganjem za posredno spremembo rabe zemljišč, ki izpolnjujejo določene pogoje, se lahko potrdi, da imajo nizko tveganje za posredno spremembo rabe zemljišč. Člen 25(2) Direktive (EU) 2018/2001 določa merila za prihranke emisij toplogrednih plinov za tekoča in plinasta goriva iz obnovljivih virov nebiološkega izvora in reciklirana ogljična goriva, ki se uporabljajo v prometu. Člen 28(2) navedene direktive od gospodarskih subjektov zahteva, da v podatkovno zbirko Unije vnašajo informacije o opravljenih transakcijah in trajnostnih značilnostih nekaterih goriv iz obnovljivih virov (pogonska biogoriva, bioplin ter tekoča in plinasta goriva iz obnovljivih virov nebiološkega izvora) in recikliranih ogljičnih goriv, ki se uporabljajo v prometu.
(8)

Na podlagi trenutnih podatkov z znanstvenega vidika in z vidika ohranjenosti ni upravičeno, da se pri vseh populacijah volkov zniža varstveni status. Stanje ohranjenosti vrste je po celini še vedno različno, pri čemer je kot ugodno ocenjeno le v 18 od 39 nacionalnih delov biogeografskih regij v Uniji. To potrjujejo najnovejše razpoložljive znanstvene informacije o stanju ohranjenosti vrste, ki izhajajo iz poročanja v skladu s členom 17 Direktive Sveta 92/43/EGS (3)in resolucijo št. 8 (2012) v sklopu Bernske konvencije. Status strogo zavarovane vrste je treba ohraniti tudi zaradi nenehnih groženj, ki jim je izpostavljena vrsta, vključno z nastajajočimi, kot so mejne ograje in hibridizacija med volkovi in psi.
(5)

Sklepa, ki naj bi ju sprejel svet članic, zadevata črtanje Priloge 1 k trgovinskemu standardu in poenostavitev dreves odločanja za delta-7-stigmastenol ter vključitev 3. revizije metode za določanje voskov in etilnih estrov maščobnih kislin. O teh sklepih so obsežno razpravljali znanstveniki in tehnični strokovnjaki Komisije in držav članic za oljčno olje. Ta sklepa bosta prispevala k mednarodni harmonizaciji standardov za oljčno olje in določila okvir, ki bo zagotovil pošteno konkurenco pri trgovini s proizvodi iz sektorja oljčnega olja. Zato bi bilo treba ta sklepa podpreti.
IZVEDBENI SKLEP SVETA (EU) 2022/2331

z dne 25. novembra 2022

o imenovanju predsednika in polnopravnega člana Enotnega odbora za reševanje

SVET EVROPSKE UNIJE JE –

ob upoštevanju Pogodbe o delovanju Evropske unije,

ob upoštevanju Uredbe (EU) št. 806/2014 Evropskega parlamenta in Sveta z dne 15. julija 2014 o določitvi enotnih pravil in enotnega postopka za reševanje kreditnih institucij in določenih investicijskih podjetij v okviru enotnega mehanizma za reševanje in enotnega sklada za reševanje ter o spremembi Uredbe (EU) št. 1093/2010 (1) ter zlasti člena 56(6) Uredbe,

ob upoštevanju predloga Evropske komisije,

ob upoštevanju odobritve Evropskega parlamenta,

ob upoštevanju naslednjega:

(1) Komisija je 28. septembra 2022, potem ko je na plenarni seji prejela mnenje Enotnega odbora za reševanje (v nadaljnjem besedilu: odbor), sprejela ožja seznama kandidatov za imenovanje predsednika in polnopravnega člana odbora in ju predložila Evropskemu parlamentu.

(2) Svet je bil tudi obveščen o ožjih seznamih predloženih Evropskemu parlamentu.

(3) Na podlagi člena 56(5) Uredbe (EU) št. 806/2014 je mandat predsednika in člana odbora pet let.

(4) Komisija je 12. oktobra 2022 sprejela predlog za imenovanje Dominiqua LABOUREIXA za predsednika odbora in Tuije TAOS za polnopravno članico odbora ter ga predložila Evropskemu parlamentu v odobritev.

(5) Evropski parlament je ta predlog odobril 10. novembra 2022 –

SPREJEL NASLEDNJI SKLEP:

Člen 1 1. Naslednja oseba je imenovana za predsednika Enotnega odbora za reševanje s petletnim mandatom, ki se začne 9. januarja 2023: — Dominique LABOUREIX. 2. Naslednja oseba je imenovana za polnopravno članico Enotnega odbora za reševanje s petletnim mandatom, ki se začne 22. marca 2023: — Tuija TAOS.

Člen 2 Ta sklep začne veljati na dan objave v Uradnem listu Evropske unije.

V Bruslju, 25. novembra 2022 Za Svet predsednik J. SÍKELA

(1) UL L 225, 30.7.2014, str. 1.
(48)

Poleg tega se je Komisija seznanila s francoskimi zavezami iz uvodne izjave 18, da se pregleda „stanje v zvezi s prepovedanimi povezavami in povezavami, na katere bi se prepoved lahko nanašala […] pred vsakim obdobjem voznega reda“ in iz uvodne vrstice 19, da se „izvede ocena ukrepa v 24 mesecih po začetku veljavnosti in posreduje službam Evropske komisije. Pri tej ponovni preučitvi se bodo upoštevali zlasti učinki ukrepa na okolje, vključno s podnebnimi spremembami, in na notranji trg storitev zračnega prevoza.“. To bi moralo francoskim organom omogočiti pravilno izvajanje ukrepa, tako da ne bi presegal tistega, kar je potrebno za odpravo zadevnih resnih problemov, ali, odvisno od primera, odpravo ukrepa, če se bo štelo, da ni več potreben in sorazmeren z zastavljenim ciljem.
SKLEP SVETA (EU) 2022/2273

z dne 18. novembra 2022

o pooblastilu za začetek pogajanj o sporazumu o statusu med Evropsko unijo in Črno goro o operativnih dejavnostih, ki jih Evropska agencija za mejno in obalno stražo izvaja v Črni gori

SVET EVROPSKE UNIJE JE –

ob upoštevanju Pogodbe o delovanju Evropske unije in zlasti člena 77(2), točki (b) in (d), člena 79(2), točka (c), in člena 218(3) in (4) Pogodbe,

ob upoštevanju priporočila Evropske komisije,

ob upoštevanju naslednjega:

(1) Člen 73(3) Uredbe (EU) 2019/1896 Evropskega parlamenta in Sveta (1) določa, da v okoliščinah, ki zahtevajo napotitev skupin za upravljanje meja iz stalne enote evropske mejne in obalne straže v tretjo državo, v kateri bodo člani skupin izvajali izvršilna pooblastila, Unija z zadevno tretjo državo sklene sporazum o statusu na podlagi člena 218 Pogodbe o delovanju Evropske unije (PDEU).

(2) Treba bi bilo začeti pogajanja za sklenitev sporazuma o statusu s Črno goro o operativnih dejavnostih, ki jih Evropska agencija za mejno in obalno stražo izvaja na ozemlju Črne gore.

(3) Ta sklep predstavlja razvoj določb schengenskega pravnega reda, pri katerih Irska v skladu s Sklepom Sveta 2002/192/ES (2) ne sodeluje; Irska torej ne sodeluje pri sprejetju tega sklepa, ki zato zanjo ni zavezujoč in se v njej ne uporablja.

(4) V skladu s členoma 1 in 2 Protokola št. 22 o stališču Danske, ki je priložen Pogodbi o Evropski uniji in PDEU, Danska ne sodeluje pri sprejetju tega sklepa, ki zato zanjo ni zavezujoč in se v njej ne uporablja –

SPREJEL NASLEDNJI SKLEP:

Člen 1 Komisija je pooblaščena, da v imenu Unije začne pogajanja o sporazumu o statusu med Evropsko unijo in Črno goro o operativnih dejavnostih, ki jih Evropska agencija za mejno in obalno stražo izvaja na ozemlju Črne gore.

Člen 2 Pogajanja potekajo na podlagi pogajalskih smernic Sveta, kakor so določene v dodatku k temu sklepu, ter v posvetovanju z ustrezno delovno skupino Sveta.

Člen 3 Ta sklep je naslovljen na Komisijo.

V Bruslju, 18. novembra 2022 Za Svet predsednik M. BEK

(1) Uredba (EU) 2019/1896 Evropskega parlamenta in Sveta z dne 13. novembra 2019 o evropski mejni in obalni straži ter razveljavitvi uredb (EU) št. 1052/2013 in (EU) 2016/1624 (UL L 295, 14.11.2019, str. 1).

(2) Sklep Sveta 2002/192/ES z dne 28. februarja 2002 o prošnji Irske, da sodeluje pri izvajanju nekaterih določb schengenskega pravnega reda (UL L 64, 7.3.2002, str. 20).
(4)

Predlagani proračun prometne skupnosti za leto 2023 je potreben za pravilno delovanje organov prometne skupnosti. Krije stroške za človeške vire, potne stroške, opremo IT in programsko opremo ter odhodke iz poslovanja, kot so študije, krepitev zmogljivosti, tehnična pomoč ter organizacija konferenc in srečanj.
(9)

V skladu s členom 14(3) Sporazuma v primerih iz člena 12(4) vsak sklep sprejmeta pogodbenica EU in zadevna andska država podpisnica ter ima učinek le med navedenima pogodbenicama. Ker se ti primeri nanašajo izključno na dvostranske odnose med pogodbenico EU in Kolumbijo, pogodbenico EU in Ekvadorjem, pogodbenico EU in Perujem ter so bili obravnavani na treh dvostranskih zasedanjih Pododbora za intelektualno lastnino, se uporabljajo določbe člena 12(4).
(1)

Na podlagi člena 300(3) Pogodbe je Odbor regij sestavljen iz predstavnikov regionalnih in lokalnih skupnosti, ki so bodisi izvoljeni v regionalne ali lokalne skupnosti ali pa so politično odgovorni izvoljeni skupščini.
(33)

Kar zadeva pogoje vezanosti izdatkov na ozemlje in splošno zakonitost takih izdatkov (vključno z njihovo nujnostjo in sorazmernostjo) ter zlasti načela PDEU, ki zagotavljajo prost pretok blaga in svobodo opravljanja storitev (člena 34 in 56 PDEU), je Belgija začela preučevati možnost razširitve upravičenih izdatkov na celotno ozemlje EGP. Odbor za finance in proračun belgijske poslanske zbornice je 16. julija 2021 predlagal, da se veljavna zakonodaja spremeni tako, da se besedilo „izdatki za stroške produkcije in poslovanja v Belgiji“ nadomesti z besedilom „izdatki za stroške produkcije in poslovanja v Evropskem gospodarskem prostoru“. V predlogu spremembe je vrednost potrdila o „tax shelter“ za davčne namene določena na 70 % izdatkov za stroške produkcije in poslovanja, ki nastanejo v EGP, ali izdatkov za stroške produkcije in poslovanja, ki spadajo med dohodke iz dejavnosti, ki so obdavčeni v EGP, če izdatki za stroške produkcije in poslovanja, ki spadajo med dohodke iz dejavnosti, ki so obdavčeni v EGP, predstavljajo manj kot 63 % celotnega proračuna. Poslanska zbornica je pripravljena sprejeti spremembo takoj, ko bo Komisija sprejela pritrdilni sklep.
(2)

Organizatorji so cilje pobude opredelili tako: „Cilj te pobude je olajšati dostop do izobraževanja osebam s specifičnimi učnimi težavami (tj. disleksijo, diskalkulijo, disgrafijo). Učenci, dijaki in študenti s specifičnimi učnimi težavami se srečujejo s problemi pri izobraževanju zaradi nepoznavanja tega področja, pomanjkanja primernih učnih gradiv in nepravičnih pogojev pri preverjanju znanja. Čeprav države članice posamično obravnavajo to vprašanje, zaradi razlik v opredelitvah učnih težav ter različnih metod odkrivanja in pomoči prihaja do razhajanj med državami. Zato so učenci, dijaki in študenti v različnih državah članicah obravnavani različno, kar bi lahko oviralo njihovo pravico do prostega gibanja, kot jo zagotavljata Pogodbi, ter negativno vplivalo na njihovo izobraževanje in vključevanje v družbo. Komisijo pozivamo, naj v skladu s členom 165(4), druga alinea, PDEU predstavi predlog priporočila Sveta s skupnimi smernicami za nacionalne vlade o tem, kako odkrivati in obravnavati učne težave. Boljše vključevanje oseb z učnimi težavami v izobraževalni sistem bi bilo pomemben korak k zagotavljanju enakih možnosti za vse državljane EU.“
(7)

Za potrebe rednega pripravljanja statistike denarnih trgov, ki se zahteva po Uredbi (EU) št. 1333/2014 (ECB/2014/48), se lahko sankcionirajo napake v podatkih o nezavarovanem segmentu trga, ki se ne popravijo pred rokom za prenos, ki ga določi ECB ali NCB, saj je prejemanje pravočasnih, točnih in popolnih statističnih informacij o nezavarovanem segmentu, ki so skladne z visokimi standardi celovitosti, ključno za opravljanje nalog ECB na področju denarne politike. Iz tega razloga in za zagotovitev skladnosti z uporabo Uredbe (EU) 2022/1917 ECB/2022/31) je primerno in ustrezno, da začnejo centralne banke Eurosistema v primerih neizpolnjevanja zahtev za statistično poročanje iz Uredbe (EU) št. 1333/2014 (ECB/2014/48) ta sklep uporabljati tri mesece po uradni obvestitvi.
(3)

Natančneje, CEN in CENELEC sta bila pozvana, da pripravita osnutke novih standardov o zasnovi in preskušanju opreme za uporabo v potencialno eksplozivnih atmosferah, kot so navedeni v poglavju I programa za standardizacijo, o katerem so se dogovorili CEN in CENELEC ter Komisija, in so priložene zahtevku. CEN in CENELEC sta bila prav tako pozvana, da revidirata obstoječe standarde ter jih uskladita z bistvenimi zdravstvenimi in varnostnimi zahtevami iz Direktive 94/9/ES.
(8)

To pomeni, da se bo odobritev iz razlogov, na katere vlagatelj nima vpliva, verjetno iztekla pred sprejetjem odločitve o njenem podaljšanju. Zato je primerno datum izteka odobritve odložiti za obdobje, ki zadošča za preučitev vloge. Ob upoštevanju rokov ocenjevalnega pristojnega organa za oceno, rokov Agencije za pripravo in predložitev mnenja ter rokov, da Komisija odloči o podaljšanju odobritve K-HDO za uporabo v biocidnih proizvodih vrste proizvodov 8, bi bilo treba datum izteka odobritve odložiti do 31. decembra 2026.
(3)

V prilogi k pobudi so navedene nadaljnje podrobnosti o vsebini, ciljih in ozadju pobude, podrobno pa so navedeni tudi razlogi v podporo pobudi. Organizatorji trdijo, da se „podeželski sektorji in osebe, dejavne v njih, soočajo z naraščajočim pritiskom, spodbude za nadaljevanje njihovih dejavnosti pa se zmanjšujejo, kar bo, če tega ne bomo obravnavali, privedlo do izumrtja nekaterih najbolj temeljnih evropskih skupnosti in vrednot“. Komisijo pozivajo, naj v okviru pristojnosti, ki jih Uniji podeljujeta Pogodbi, predloži predlog za krepitev in ohranjanje dediščine in industrije regij po vsej Uniji, da se spodbudijo rast podeželja ter poklicne prakse in dejavnosti na podeželju. Poleg tega pozivajo k priznanju prehranske varnosti in preskrbe, na primer z gnojili in bioplinom, da bi v Uniji ohranili zanesljivo regionalno preskrbo s hrano. Komisijo pozivajo, naj v Evropski kmetijski sklad za razvoj podeželja vključi spodbujanje podeželske dediščine ter priznavanje prehranske varnosti in preskrbe, ter omenjajo potrebo po razširitvi obsega dolgoročne vizije za podeželska območja Unije do leta 2040, pakta za podeželje in akcijskega načrta EU za podeželje (2).